kardosdrur/scandi-wiki huggingface dataset:
Oktoberkoret

Oktoberkoret er et dansk socialistisk kor, der blev oprettet i forbindelse med en kongres for Danmarks Kommunistiske Parti.

Oktoberkorets start
I anledning af Danmarks Kommunistiske Partis (DKP) 25. kongres i 1976, søgtes der sangere til gennemførelse af et Brecht-program til start på kongressen. Ca. 50 sangere mødte op. Oktoberkoret blev herefter en realitet med deltagelse af omkring 30 medlemmer fordelt på alle stemmer. Efter nogen diskussion om korets navn vedtog man, at koret, der hører til på venstrefløjen, skulle hedde Oktoberkoret. Naturligvis i relation til oktoberrevolutionen i Rusland i 1917.

Højdepunkter i korets historie
1979 havde DKP 60 års jubilæum. I den anledning blev koret udvidet til 250 medlemmer, som sang ved partiets jubilæumsfest i Brøndbyhallen.
1986 optrådte koret ved en koncert på Glyptoteket. Samme år deltog koret i den danske kulturuge i Ukraine.
1988 dirigerede Mikis Theodorakis koret til opførelsen af egne kompositioner på Land & Folk festivalen.
1989 opførte Oktoberkoret Thedorakis/Pablo Nerudas ”Canto General” i Falkonercentret.
1995 sang Oktoberkoret bl.a. den Cubanske nationalsang med Fidel Castro som tilhører i Falkonercentret. 5-6000 mennesker så med ved storskærme uden for centeret. Castro var i København i anledning af det sociale topmøde.
På trods af korets erklærede politiske ståsted optrådte Oktoberkoret i 1996 ved åbningen af København som Europas kulturby med bl.a. kronprins Frederik som tilhører.
2002 fejrede Oktoberkoret 25 års jubilæum sammen med Røde Horn, som samme år havde 20 års jubilæum.
2006 uropførte koret ved flere koncerter en kantate komponeret af den svenske dirigent og komponist Håkan Carlsson bygget over Bertolt Brechts Svendborger Gedichte. I 2008 og 2009 blev kantaten opført flere steder i Danmark og Sverige og i Berlin med Håkan Carlsson som dirigent af koret og blæserorkesteret Röda Kapellet  fra Lund. I oktober 2010 blev kantaten opført i Lund til den årlige korfestival.
I efteråret og vinteren 2009 opførte koret Mikis Theodorakis og Pablo Nerudas Canto General sammen med flere andre kor.

Oktoberkoret i dag
Oktoberkoret dirigeres i dag af Jørgen-Allan Christiansen kendt for sin mangeårige ledelse af koret Barbarossa. Der øves på Pædagoguddannelsen Sydhavn, Sydhavns Plads 4 hver mandag fra kl. 19.15 til 21.45 i sæsonen fra september til og med maj måned.
Der er ca 35 medlemmer i koret fordelt på stemmerne sopran, alt, tenor og bas. Oktoberkoret optager gerne nye medlemmer og der er ingen optagelsesprøve.

Kor fra Danmark
Musikgrupper fra 1976
John Fante

John Fante (8. april 1909 – 8. maj 1983) var en amerikansk forfatter, bedst kendt for sine romaner og noveller.

Han blev født i Colorado ind i en italiensk familie, og gik i diverse katolske skoler efterfulgt af et kort ophold på University of Colorado. Det forlod han i 1929 for at flytte til Californien og blive forfatter. Bl.a. boede han i Bunker Hill, downtown Los Angeles.

Efter mange afvisninger debuterede Fante i det ansete tidsskrift ”The American Mercury” med novellen ”The Altar Boy.” Hans kendteste værker er en romanserie med selvbiografiske træk i fire bind om Arturo Bandini. Af dem er ”Wait until Spring, Bandini” og ”Ask the Dust” filmatiseret i hhv. 1986 og 2006.

Gennemgående træk i Fantes forfatterskab er fattigdom, katolicisme, etnisk identitet og forfattertilværelsen. Hans beskrivelser af Los Angeles har opnået kultstatus. Charles Bukowski skriver i forordet til ”Ask the Dust” (da. ”I støvet”): ”Fante var min Gud”.

For pengenes skyld skrev han en del manuskripter til ubetydelige film, bl.a. Jane Fondas debutfilm, Walk on the Wild Side (1962).

I sine senere år var John Fante blind som følge af sukkersyge, hvorfor hans kone skrev efter hans diktat.

John Fantes romaner

Oversat til dansk 
{| class="wikitable" 
|-
! Dansk titel
! Genre
! Oversætter
! År
! Originaltitel
! År
! Forlag
! ISBN
|-
|Vejen til Los Angeles
|roman
|Jan Bredsdorff
|1991
|The Road to Los Angeles
|1936/1985
|Per Kofod
| 
|-
|Vent til våren, Bandini
|roman
|Jan Bredsdorff
|1990
|Wait until Spring, Bandini
|1938
|Per Kofod
| 
|-
|I støvet
|roman
|Jan Bredsdorff
|1990
|Ask the Dust
|1939
|Per Kofod
| 
|-
|Drømme fra Bunker Hill'
|roman
|Jan Bredsdorff
|1992
|Dreams from Bunker Hill|1982
|Per Kofod
|
|-
|}
De fire oversatte romaner er på dansk også udgivet samlet i Bandini kvartetten  (1998/2005)

 Ikke udkommet på dansk 
 Dago Red, 1940
 Full of Life, 1952
 The Brotherhood of Grape, 1977
 1933 Was a Bad Year, 1985
 The Wine of Youth, 1985
 West of Rome, 1986
 The Big Hunger'', 2000

Eksterne henvisninger 
 Dan Fante An American Writer   interviewet af Flavio Sciolè.
 

Romanforfattere fra USA
Personer fra Boulder
Novelleforfattere fra USA
Manuskriptforfattere fra USA
Ardabil

Ardabil (persisk: اردبیل; også kendt som Ardebil; ældgammel navn: Artavil) er en historisk by i det nordvestlige Iran. Navnet Ardabil kommer fra det zarathustriske Artavil, hvilket betyder et helligt sted. Ardabil er provinsens Ardabil hovedby. Byens indbyggertal er cirka 340.000, hvoraf flertallet er etniske aserbajdsjanere.

Byen er berømt for dens silke- og tæppetradition; de ældgamle Ardabil-tæpper anses som de bedste klassiske persiske tæpper. Ardabil er også kendt for at være sæde for det hellige gravmæle over sheik Safi al-Din, eponym af Safavide-dynastiet.

Byer i Iran
Provinsen Ardabil
Hank Azaria

Hank Azaria (født 25. april 1964) er en amerikansk skuespiller, komiker og stemmeskuespiller.

Biografi

Karriere 
Hank Azaria er mest kendt for at lægge stemmer til over 160 forskellige figurer i den animerede tv-serie The Simpsons, heriblandt Apu Nahasapeemapetilon, Moe Szyslak, politimester Clancy Wiggum, Comic Book Guy, Cletus Spuckler, Duffman, Professor Frink, Dr. Nick Riviera, Lou og Snake Jailbird. Azaria har udtalt, at han baserede Moe Szyslaks stemme på Al Pacino, der har den samme fødselsdag som Azaria. Officer Lou lyder som Sylvester Stallone, politimester Wiggum er baseret på Edward G. Robinson, Apu er baseret på Peter Sellers' figur Hrundi V. Bakshi i Kom og vask min elefant, og Dr. Nick Riviera er "en dårlig Ricky Ricardo-efterligning". Stemmen til Snake Jailbird er baseret på hans gamle værelseskammeret, der talte på samme måde som figuren (havde ord som "woah" og "som" med i hver en sætning), når han beskrev sine narkoerfaringer. Hank baserede en af sine nørdede figurer, Comic Book Guy, på en anden universitetskammerat, der kaldte sig selv F og talte på næsten samme måde som Comic Book Guy. Det er blevet spekuleret meget over at kammeraten muligvis kunne være skuespilleren Oliver Platt. Professor Frink er baseret på Jerry Lewis' optræden i den originale Jerry som den skøre professor.

Han lagde også stemme til Eddie Brock/Venom i den animerede Spider-Man-tv-serie i midten af 1990'erne. Endvidere gæsteoptrådte han i Venner i flere omgange som fysikeren David, der er forelsket i Phoebe. Han spiller hovedrollen, Dr. Craig «Huff» Huffstodt, i serien Huff, der havde premiere i efteråret 2004.

I 2019 meddelte Azaria at han ville stoppe med at lægge stemme til karakteren Apu Nahasapeemapetilion i The Simpsons, efter at figuren blev beskyldt for at være racistisk i dokumentaren The Problem With Apu.

Privatliv 
Efter flere års parforhold giftede han sig med skuespillerinden Helen Hunt den 18. juli 1999. Hun er blandt andet kendt fra sin hovedrolle i tv-serien Mad About You. Parret blev skilt kort tid efter, 18. december 2000.

Priser 
Hank Azaria har vundet tre Emmyer for The Simpsons og er blevet nommineret til syv Emmy-priser i alt. Han er blevet nomineret til eller har fået flere Emmy-priser for roller som Nat i Mad About You (gæsterolle) og David i Venner (gæsterolle).

Udvalgt filmografi 
 The Simpsons (stemme, animeret serie 1989-)
 Pretty Woman (film, 1990)
 Venner (gæsterolle, 1994, 2001 & 2003)
 Mad About You (kom med i 1996)
The birdcage 1996
 Anastasia (stemme, 1997)
 Godzilla (film, 1998)
 Mystery Men (1999)
 America's Sweethearts (film, 2001)
 Dodgeball: A True Underdog Story (film, 2004)
 Men så kom Polly (tilm, 2004)
 Nobody's Perfect (kortfilm, også instrueret og skrevet af Azaria, 2004)
 The Simpsons Movie (post-produktion)(stemme, 2007)
 Run, Fat Boy, Run (2007)
 Year One'' (film, 2009)

Fodnoter

Eksterne henvisninger 

 

Skuespillere fra New York
Komikere fra USA
Stemmer i The Simpsons
Emmy-vindere
Tegnefilmsdubbere fra USA
Personer fra New York City
Box Car Racer

Box Car Racer var Tom DeLonge og Travis Barker fra Blink-182's sideprojekt. DeLonge dannede Box Car Racer for at eksperimentere med sang idéer, som han ikke syntes passede til Blink-182, og han fik Barker til at spille trommer, da han ikke gad betale for en studiemusiker. David Kennedy fra Hazen Street kom til, og de gik i gang med at indspille. DeLonge insisterede på, at der også skulle være en der spillede bas, så han hyrede Kennedys ven; Anthony Celestino.

Deres debutalbum, der blot havde navnet Box Car Racer, udkom 21. maj 2002, og indeholdt gæsteoptrædener fra Blink-182 medlemmet Mark Hoppus (på nummeret "Elevator") og Tim Armstrong fra Rancid og Jordan Pundik fra New Found Glory på nummeret "Cat Like Thief".

Medlemmer 
 Tom DeLonge – forsanger og baggrundsvokal, guitar, bas, klaver 
 Travis Barker – trommer, percussion, keyboards, klaver 
 David Kennedy – guitarer 

Touring musicians
 Anthony Celestino – bas, baggrundsvokal

Diskografi

Studiealbums

Singler

Videografi

DVD

Musikvideoer

Referencer

Eksterne henvisninger 
 

Rockgrupper fra USA
Etableret i 2001
Ophørt i 2003
Lo Fong

Lo Fong (født i Kina) er en fiktiv kinesisk skurk, der optræder i filmen Shanghai Noon fra 2000.

Tidlige liv 
Lo Fong er utrolig stærk og tidligere imperiel livgarde for den kinesiske kejser og er trænet i kampkunst fra Den Forbudte By, som han forlod for, at anvende sine krafter på det onde. Blandt andet blev han fristet fordi han var frustreret over de kongeliges dårlige funktionalitet, og fordi rådet ofte benægtede at skride til vigtige handlinger (på grund af deres principper).

Shanghai Noon 
Han driver en kinesisk slavelejr, hvor han får alle slaverne til at grave efter guld. Han får sin spion Calvin Andrews, til at bortføre Kinas Prinsesse Pei-Pei, så han kan få Den Forbudte Bys guld som løsepenge og bliver derfor konfronteret af filmens helte Chon Wang og Roy O'Bannon.

Han er allieret med Carson Citys korupte sherrif Nathan Van Cleef.

I filmen er han skaldet, har mørke øjne og en slank, kamptrænet krop på 178 centimeter. Han er i starten af fyrrene.

I filmene bliver han spillet af skuespiller kampstjernen Roger Yuan.

Se også 
 Shanghai Noon

Filmfigurer
Fiktive skurke
Fiktive westernfigurer
Tom DeLonge

Thomas Matthew "Tom" DeLonge, Jr. (født 13. december 1975) er en amerikansk musiker, sangskriver og entreprenør. Han er kendt for at være medlem af og guitarist og vokalist i bandene Blink-182, Box Car Racer og Angels & Airwaves. Han har også stiftet de to tøjbrands Atticus Clothing og Machbeth, og teknologi firmen ModLife.

Han har en kæreste der hedder Jennifer, en datter, der hedder Ava og en søn, der hedder Jonas. Tom DeLonge er bosat i San Diego.

Han var med til at danne blink-182 sammen med bassisten Mark Hoppus og Scott Raynor på trommer i 1992. Scott stoppede senere, på grund af personlige problemer.  Travis Barker tog over for ham. De fik enorm succes, og var det største pop-punk band omkring årtusindskiftet.  I 2002 introducerede han bandet Box Car Racer, da han følte sig begrænset af blink's stil.  Han fik Travis Barker med på projektet, men valgte, at ekskludere Mark Hoppus fra projektet. Det gjorde ham bitter, og selvom blink-182 fik lavet et album i 2003, var der stadig uløste problemer i baggrunden. 

Tom forsvandt fra offentligheden herefter, indtil 2005, hvor han i september måned fortalte, at han havde et nyt projekt kaldet Angels & Airwaves. De udgav deres debutalbum året efter, samme år som Mark Hoppus og Travis Barker fortsatte sammen i bandet +44.

I september 2008 var Travis Barker ude for et flystyrt, og både Tom og Mark kontaktede ham. Da de alle tre var på hospitalet, fik de aftalt, at genoptage blink-182.  De fik udgivet et album og en EP. Mark og Travis havde følt, at Tom ikke var dedikeret nok, og han endte med at forlade bandet i 2015.  Han blev afløst af Matt Skiba fra Alkaline Trio. Tom DeLonge har herefter udgivet flere projekter med Angels & Airwaves.

I 2022 vendte Tom DeLonge tilbage til blink-182 efter flere rygter og spekulationer. Han tager pladsen fra Matt Skiba tilbage.

Tidslinje 
 Medlem af Blink-182 1992-2005, 2009-2014 og 2022-nu
 Medlem af Box Car Racer 2002-2003
 Fra 2006: medlem af Angels & Airwaves

Eksterne henvisninger 

 Angels & Airwaves, Toms biografi

Noter 

Musikere fra USA
Badekar

Et badekar er et komfortmøbel, til brug for vask af hele kroppen.

De første badekar stammer fra den gamle romertid. Den første gang at badekaret kommer til kende i historien er tilbage til egypternes tid. Kleopatra 7. brugte dagligt badekar, når hun skulle vaskes og hun badede i mælk.

Se også 
 Bad
 Sauna
 Brusebad
 Badeværelse
 Svømmehal
 Swimmingpool

Møbler
Vand
Hygiejneartikler
Lierne

Lierne er en kommune i Trøndelag fylke i Norge. Den ligger langs grænsen til Sverige, og er den arealmæssigt største kommune i Trøndelag. Kommunen blev dannet i 1964 ved en sammenlægning af de to kommuner, Nordli og Sørli.

Lierne har tidligere været  kendt for bjørnene. Selv om Liernes bjørnebestand er lav i forhold til bestanden i f.eks. dele af Sverige, er bjørnene et problem for bønder med fårehold. 

Langrendsløbet Flygtningerendet, fra Lierne til Sverige, afholdes hvert år. Det er et løb som følger den løjpe flygtningene fra Norge til Sverige, brugte under 2. verdenskrig.

Natur 
I kommunen ligger den 333. km² store Lierne nationalpark, og en del af Blåfjella-Skjækerfjella nationalpark der begge blev oprettet i 1964. Lierne regnes som det sted i Norge hvor arten rødgran først blev etableret, formentlig omkring år 500-400 f.Kr. Herfra spredte den sig så videre nordover og sydover til store dele af landet. Rødgran er i dag landets mest dominerende træart.

 Bjørkvatnet
 Gusvatnet
 Stortissvatnet
 Ulen

Tusenårssted 
Kommunens tusenårssted er Sørli museum. Det har i løbet af årene siden 2000 blevet et flot anlæg med blandt andet gårdstun, sæter og skovbebyggelser. Her findes også en friluftsscene med plads til omkring 300 tilskuere. Totalt er der 16 bygninger på området.

Eksterne henvisninger 

 Kultur i Lierne på kortfra Kulturnett.no 

Kommuner i Trøndelag
Kommuner i Nord-Trøndelag
Dødbringende våben 4

Dødbringende våben 4 er den fjerde af en serie af amerikanske film, der blev udgivet hhv. 1987, 1989, 1992 og 1998, alle med Mel Gibson og Danny Glover som et umage par betjente i Los Angeles, Californien.

Medvirkende 
 Mel Gibson – Martin Riggs
 Danny Glover – Roger Murtaugh
 Joe Pesci – Leo Getz
 Rene Russo – Lorna Cole
 Chris Rock – Lee Butters
 Jet Li – Wah Sing Ku
 Kim Chan – Farbror Benny
 Traci Wolfe – Rianne Murtaugh

Eksterne henvisninger 
 

Amerikanske film fra 1998
Actionfilm fra USA
Film instrueret af Richard Donner
Roger Yuan

Roger Yuan (født Tzi-Chun Yuan i Kina) er en kinesisk kampkunstner, skuespiller, og stuntman. 

Han er trænet i kickboxing og karate, samt han er medlem af UFAF (Chuck Norris United Fighting Arts Federation), hvor han har et sort bælte i Chuck Norris Chun Kuk Do.

Han er nok mest kendt for sine roller som skurken Lo Fong i Shanghai Noon, Chu i Dødbringende våben 4 og Yun-Fat Chows monke læremester i Bulletproof Monk.

Han har fået meget ros på grund af sine evner, af stuntmand skuespilleren Jackie Chan, der arbejdede sammen med ham i Shanghai Noon.

Udvalgt Filmografi 
 Batman Begins (2005)
 Bulletproof Monk (2003)
 Shanghai Noon (2000)
 Dødbringende våben 4 (1998)
 Red Corner (1997)
 Double Dragon (1994)

Eksterne henvisninger 
 

Yuan, Roger
Tjek fødselsår
Bandar Seri Begawan

Bandar Seri Begawan er hovedstaden i sultanatet Brunei og har indbyggere. Byen er hjemsted for blandt andet tekstil- og møbel-produktion. Byen er desuden sæde for Royal Ceremonial Hall, Royal Regalia Building og Brunei History Center.

Omar Ali Saifuddin-moskeen blev bygget i 1958 og har en gigantisk gylden kuppel samt vægge bygget i marmor importeret fra Italien.

Byens navn kommer af det persiske ord Bandar, som betyder "havn", og Seri Begawan kommer af sanskrit, Sri Bhagwan, som betyder "den velsignede". Byen hed tidligere Brunei Town, men skiftede navn den 3. oktober 1970.

Referencer 

Brunei
Meråker

Meråker er en kommune i Trøndelag fylke i Norge. Den grænser i nord til Verdal, i vest til Stjørdal og i syd til Selbu og Tydal. I øst grænser kommunen til Sverige.

Meråker centrum ligger 20 km fra Storlien og 48 km fra Trondheim Lufthavn, Værnes. Kommunen markedsfører sig selv som en friluftskommune. Hovederhvervet er industri og landbrug. Navnet kommer fra det gamle navn for hest, merr, og åker = ager.

Meråker blev oprettet som selvstændig kommune 1. januar 1874 da Øvre Stjørdal kommune blev delt i to: Hegra kommune og Meråker. Meråker havde ved oprettelsen 1.861 indbyggere.

Meraker smelteværk 
I 1898 blev der åbnet en karbidfabrik i Kopperå. Senere blev fabrikken ombygget til et siliciumsmelteværk. Smelteværket var i drift indtil juni 2006. Hovedproduktet var Microsilica som er et tilsætningsstof i cement.
Ved nedlæggelsen hed firmaet Elkem Meraker.

Eksterne henvisninger 

 Turistside for Meråker 
 Kultur i Meråker på kortfra Kulturnett.no 
 Industrimuseet i Kopperå 
 Historiske fotografier i Nasjonalbibliotekets arkiv

Kommuner i Trøndelag
Kommuner i Nord-Trøndelag
Lindau (Bodensee)

Lindau er en by i Bayern, Tyskland. Den ligger ved Bodensøen, nær grænsen til Østrig.

Byen har jernbaneforbindelse til bl.a. München og Ulm. Med færge er der forbindelse til Konstanz, Bregenz og Friedrichshafen.

Links 
 Byens hjemmeside  – på engelsk

Henvisninger 

Byer i Bayern
Bodensøen
Danmarks Commercielle Radio

Danmarks Commercielle Radio eller DCR var en dansk reklamefinansieret radio, som sendte i perioden 15. september 1961 til 29. januar 1962, hvor den blev lagt sammen med Radio Mercur. Ligesom Radio Mercur sendte DCR fra et skib, Lucky Star, i internationalt farvand i Øresund.

DCR blev startet af en gruppe udbrydere fra Radio Mercur og havde som grundlæggere Benny Knudsen, Vagn Jensen, Hans Vangkilde og Børge Agerskov. De hentede økonomisk støtte fra finansmanden Alex Brask Thomsen.

Efter sammenlægningen blev navnet Radio Mercur, men kendingssignalet var DCR's jingle.

Litteratur 
Pirater i æteren: Radio Mercur og Danmarks Commercielle Radio: dansk reklameradio fra Øresund 1958-62" af Henrik Nørgaard, udgivet af Syddansk Universitetsforlag, 2003. 

Commercielle Radio
Etableret i 1961
Ophørt i 1962
Piraten Jack

Piraten Jack var en kortvarigt komisk tegnefilsmserie, der startede den 16. september 1998. Der blev kun lavet 13 episoder og serien stoppede allerede året efter i 1999. På amerikansk og dansk tv blev serien vist på Fox Kids og blev instrueret af Jeff DeGrandis og Bill Kopp.

Handling 

Serien handlede om eventyrerne, om den meget mislykkede og kujonagtie pirat Jack, der konstant benægtede sine fejltagelser, og aldrig var i tvivl om sine ejne idéer og hans slørede intelligente antropomorfiske rotte sidekick Snuck, som de sejlede på de syv have på deres skib Søkyllingen (Sea Chicken). Sammen kom de ud på sindsyge og overnaturlige eventyr, med en masse farlige forhindringer. Det endte næsten altid med at Snuck måtte rede Jack ud af kniberne.

Reference 

Ofte noteret af fans og seere var, at det mindede meget om BBC serien Den Sorte Snog (Blackadder). Hovedpersonen Jack mindede meget om Edmund Blackadder og Snuck om Baldrick og havde næsten identiske replikker fra serien.

Stemmer 
På den amerikanske version, var det instruktøren Bill Kopp selv, der lagde stemme til Piraten Jack, mens skuespilleren Jess Harnell lagde stemme til Snuck. 

På den danske version var det Troels Walther, der lagde stemme til dem begge to, ligesom han også instruerede samtlige afsnit.

Eksterne henvisninger 
 

Animerede tv-serier fra USA
Amerikanske tv-serier fra 1990'erne
Tv-programmer fra Fox Broadcasting Company
Sørøveri i fiktion
Christian Samuel Barth

Christian Samuel Barth (1735-1809) var en dansk oboist i Det kgl. Kapel i perioden 1786-97. Han var far til oboisterne og komponisterne Christian Frederik Barth og Frederik Philip Carl August Barth.

Barth blev født i Glauchau i Sachsen (Tyskland) og fik sin første musikalske undervisning i Thomasskolen i Leipzig, hvor Johann Sebastian Bach på den tid var lærer. Han var ansat i hoforkestrene i Rudolstadt, Weimar, Hannover og senest fra 1772 Kassel. Han blev betragtet som en af tidens største obovirtuoser. Ved moderniseringen af Det kgl. Kapel under J.G. Naumann blev han hentet til København og var 1786-1797 ansat som førsteoboist. 

I nogle kilder skal der angiveligt være sket en sammenblanding af faderen og hans to sønner.

Kilder m.m. 
Dansk biografisk Leksikon 1979

Eksterne henvisninger 

Oboister fra Danmark
Kongelige kapelmusici fra Danmark
Danskere i 1700-tallet
Personer i Dansk Biografisk Leksikon
Christian Frederik Barth

Christian Frederik Barth (24. februar 1787- 17. juli 1861) var en dansk obovirtuos og komponist. Oboist i Det Kongelige Kapel 1802-1841. Søn af obovirtuosen Christian Samuel Barth og bror til oboisten og komponisten Frederik Philip Carl August Barth.

Christian Frederik Barth fødtes i København. Under sin fars vejledning fik han den samme berømmede tone og spillemåde og blev snart så dygtig, at han allerede 4. november 1802, som kun
15-årig blev ansat som oboist i Kapellet. Allerede året før, 26. april 1802, var han solist ved en offentlig koncert på Det kgl. Teater. I 1804 rejste han for penge fra Den kgl. Kasse på studierejse.

I Berlin spillede han to obokoncerter, komponerede af hans broder Philip. I 1805 blev han førsteoboist i Kapellet. Senere foretog han hyppigt koncertrejser såvel i Danmark som i Sverige, Tyskland og Holland. Samtidig komponerede han en del musik, mest for obo, og underviste i obospil. I 1841 blev han pensioneret og flyttede til Middelfart, hvor han levede som en Særling, ugift og i trange Kaar…og døde glemt af Verden, ikke en Gang erindret af den officielle Statstidende som der står i Dansk biografisk Leksikon 1905.

Musikken 
 Obokoncert i Bb-dur (i Form af en Syngescene)
 Obokoncert Nr. 4 i C-dur
 Rondeau suisse (obo og orkester)
 Divertissement i G-dur for obo og strygekvartet
 Sonata Brillant Bb for obo og klaver
 Koncertouverture E-dur
 Symfoni i Eb-dur for Blæseinstrumenter
 Potpourri concertant pour piano-forte et hautbois ou flûte, composé par Chrétien Barth : Oeuvre IX
 4 Studier for solo obo i Wieprechts nye Oboskole

Kilder m.m. 
Dansk biografisk Leksikon 1979

Oboister fra Danmark
Komponister fra Danmark
Danskere i 1800-tallet
Kongelige kapelmusici fra Danmark
Personer fra København
Personer i Dansk Biografisk Leksikon
Friedrich Philipp Carl August Barth

Friedrich Philipp Carl August Barth (21. oktober 1775 i Kassel- 22. december 1804) var tysk-dansk oboist i kapelmusikus (1789-1804), komponist og søn af obovirtuosen Christian Samuel Barth. Bror til oboisten og komponisten Christian Frederik Barth.

Barth blev uddannet af sin far og spillede solo ved en koncert på Det kgl. Teater som 14-årig i 1789, og blev ansat i Kapellet 1793. Han og faderen dirigerede i årene 1794-1797 koncerter i Det holstenske dramatiske Selskab, hvor der blev opført forskellige af Philip Barths kompositioner.

Musikken 
 Koncert(er) for obo
 Koncert(er) for fløjte
 Fløjtekoncert i e-mol
 nogle sanghæfter

Kilder 
 Dansk biografisk Leksikon 1979
 Henvisning til Det kgl. Bibliotek

Oboister fra Danmark
Komponister fra Danmark
Danskere i 1700-tallet
Danskere i 1800-tallet
Kongelige kapelmusici fra Danmark
Personer fra Kassel
Personer i Dansk Biografisk Leksikon